open-index/open-wikipedia-markdown huggingface dataset:
ตำบลพิหารแดง

**พิหารแดง** เป็นตำบลในอำเภอเมืองสุพรรณบุรี จังหวัดสุพรรณบุรี เป็นที่ตั้งของวัดสำคัญในจังหวัดสุพรรณบุรีหลายแห่ง คือ วัดหน่อพุทธางกูร วัดชีสุขเกษม วัดพระนอน วัดเจ้าพระยาธรรมาราม วัดพิหารแดง และวัดสว่างอารมณ์

## ที่ตั้งและอาณาเขต
ตำบลพิหารแดง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลโพธิ์พระยา
* **ทิศตะวันออก** ติดต่อกับตำบลสนามชัย
* **ทิศใต้** ติดต่อกับตำบลรั้วใหญ่
* **ทิศตะวันตก** ติดต่อกับตำบลบ้านโพธิ์

## ประวัติ
ตำบลพิหารแดงในสมัยสมเด็จพระนารายณ์มหาราช มีทหารเอกชื่อพระเพทราชา เป็นคนบ้านโพธิ์หลวง ซึ่งปลูกหมากและพลูส่งไปเมืองหลวง ต่อมาเรียกเพี้ยนเป็น "พลูหลวง" และต่อมาพระเพทราชาเป็นพระเจ้าแผ่นดินต่อ ได้ค้นพบวิหารในบริเวณใกล้บ้านพลูหลวง ได้ปรับปรุงบูรณะโดยใช้สีแดงเป็นหลักเพื่อเป็นอนุสรณ์ โดยเรียกชื่อวัดว่า วิหารแดง เรียกเพี้ยนไปเป็น *พิหารแดง* และใช้เป็นชื่อเรียกตำบลพิหารแดงเป็นต้นมา

ปี พ.ศ. 2498 นายพินิต โพธิพันธุ์ ผู้ว่าราชการจังหวัดสุพรรณบุรี ได้ดำเนินการเปลี่ยนแปลงเขตเทศบาลเมืองสุพรรณบุรี โดยขยายเขตมาถึงพื้นที่บางส่วนของหมู่ 8 บ้านหัวเวียง ของตำบลพิหารแดง ในปีต่อมาทางจังหวัดสุพรรณบุรีจึงได้โอนพื้นที่หมู่ 8 (บางส่วน) ของตำบลพิหารแดง ในเขตเทศบาลเมืองสุพรรณบุรีให้ไปขึ้นกับตำบลท่าพี่เลี้ยง เพื่อเป็นแนวเขตที่ชัดเจนในการปกครอง

ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 6 หมู่บ้านด้านทิศตะวันออกของแม่น้ำท่าจีน ของเขตตำบลพิหารแดง ได้แก่ หมู่ 1 บ้านหัวถนน, หมู่ 2 บ้านกิโลแปด, หมู่ 3 บ้านหัวเกาะ, หมู่ 7 บ้านสนามชัย, หมู่ 8 บ้านหัวเวียง และหมู่ 10 บ้านดอนโพธิ์ ออกไปตั้งเป็นตำบลสนามชัย โดยอนุมัติจากนายคนึง ฦาไชย รองปลัดกระทรวงมหาดไทย และลำดับหมู่บ้านในเขตตำบลพิหารแดงขึ้นใหม่

## การปกครองส่วนภูมิภาค

### การปกครองส่วนภูมิภาค
ตำบลพิหารแดงแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านพลูหลวง
* **หมู่ที่ 2** บ้านดอนทะเล
* **หมู่ที่ 3** บ้านสมุน
* **หมู่ที่ 4** บ้านหัวป่าน้อย
* **หมู่ที่ 5** บ้านพิหารแดง
* **หมู่ที่ 6** บ้านดอนแค

### การปกครองส่วนท้องถิ่น
ตำบลพิหารแดงเดิมมีฐานะเป็นสภาตำบลพิหารแดง ในปี พ.ศ. 2517 ต่อมาปี พ.ศ. 2538 สภาตำบลพิหารแดงมี 6 หมู่บ้าน พื้นที่ 16.59 ตารางกิโลเมตร ประชากร 4,751 คน และ 1,046 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลพิหารแดงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพิหารแดง

## อ้างอิง

พิหารแดง
พิหารแดง
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอพยุหะคีรี, อำเภอลาดยาว และ อำเภอโกรกพระ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบรรพตพิสัย, อำเภอเก้าเลี้ยว, อำเภอชุมแสง และอำเภอท่าตะโก

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอหนองบัว, อำเภอไพศาลี, อำเภอตากฟ้า และอำเภอตาคลี

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
ตำบลสระแก้ว (อำเภอเมืองสุพรรณบุรี)

**สระแก้ว** เป็นตำบลในอำเภอเมืองสุพรรณบุรี จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลท่าเสด็จ เป็นที่ตั้งของสวนนกท่าเสด็จ (หน่วยอนุรักษ์นกท่าเสด็จ) และสระศักดิ์สิทธิ์ทั้งสี่

## ที่ตั้งและอาณาเขต
ตำบลสระแก้ว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสนามคลี
* **ทิศตะวันออก** ติดต่อกับตำบลบ้านโพธิ์ และตำบลดอนโพธิ์ทอง
* **ทิศใต้** ติดต่อกับตำบลบางกุ้ง และตำบลศาลาขาว
* **ทิศตะวันตก** ติดต่อกับตำบลดอนคา และตำบลพลับพลาไชย (อำเภออู่ทอง)

## ประวัติ
เดิมพื้นที่มีชื่อว่า ตำบลท่าว้า ขึ้นกับอำเภอท่าพี่เลี้ยง ต่อมาทางราชการได้เปลี่ยนชื่อจากตำบลท่าว้า เป็น ตำบลสระแก้ว ในปี พ.ศ. 2492 ซึ่งชื่อหมู่บ้านก็ได้เปลี่ยนจาก ท่าว้า เป็น *ท่าเสด็จ* การเปลี่ยนแปลงดังกล่าวสันนิษฐานได้ว่าสืบเนื่องจากเหตุการณ์ที่พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้เคยเสด็จประพาสเมืองสุพรรณบุรี เมื่อปี พ.ศ. 2451 และได้เสด็จประพาสมาที่สระน้ำศักดิ์สิทธิ์ ทั้ง 4 ที่ตั้งอยู่ท้องที่บ้านท่าเสด็จ

ปี พ.ศ. 2510 นายเวียง สาครสินธุ์ ผู้ว่าราชการจังหวัดสุพรรณบุรี ได้พิจารณาพื้นที่หมู่ 3 บ้านท่าเสด็จ ของตำบลสระแก้ว มีสภาพชุมนุมชนหนาแน่น เป็นที่ตั้งของตลาด ร้านค้า โรงสี และศูนย์ราชการ สมควรได้รับการจัดตั้งเป็นสุขาภิบาล ปี พ.ศ. 2511 จึงจัดตั้งขึ้นเป็น สุขาภิบาลท่าเสด็จ โดยมีพื้นที่ดูแลทั้งตำบล เนื่องจากเหตุผลด้านผังเมือง ปี พ.ศ. 2539 กระทรวงมหาดไทยกำหนดให้สุขาภิบาลท่าเสด็จมีฐานะการคลังเพียงพอที่จะบริหารงานประจำของสุขาภิบาลได้ 

ปี พ.ศ. 2542 สุขาภิบาลท่าเสด็จได้รับการจัดตั้งขึ้นเป็นเทศบาลตำบล ด้วยผลของกฎหมาย

## การปกครองส่วนภูมิภาค

### การปกครองส่วนภูมิภาค
ตำบลสระแก้วแบ่งพื้นที่การปกครองออกเป็น 9 หมู่บ้าน ได้แก่
* **หมู่ที่ 1** บ้านเขาดิน
* **หมู่ที่ 2** บ้านปากคลองเขาดิน
* **หมู่ที่ 3** บ้านท่าเสด็จ
* **หมู่ที่ 4** บ้านปลายน้ำ
* **หมู่ที่ 5** บ้านท่าว้า
* **หมู่ที่ 6** บ้านวัดสารภี
* **หมู่ที่ 7** บ้านหนองปรือ
* **หมู่ที่ 8** บ้านหนองบอน
* **หมู่ที่ 9** บ้านหลักเมตร

หลังจากที่ได้รับการจัดตั้งเป็นเทศบาล ยังได้มีการจัดตั้งชุมชนขึ้น 21 ชุมชนภายในพื้นที่ ได้แก่
* **1.** ชุมชนร่วมใจพัฒนา หมู่ที่ 1
* **2.** ชุมชนเขาดินพัฒนา หมู่ที่ 1
* **3.** ชุมชนพร้อมใจพัฒนาบ้านเขาดิน
* **4.** ชุมชนร่วมใจสามัคคี
* **5.** ชุมชนพลังปากคลองเขาดินพัฒนา
* **6.** ชุมชนดงมะม่วงพัฒนา
* **7.** ชุมชนตลาดสดท่าเสด็จร่วมใจ
* **8.** ชุมชนข้าวขวัญพัฒนา
* **9.** ชุมชนหน้าวัดสารภีพัฒนา
* **10.** ชุมชนบ้านหัวอุดพัฒนา
* **11.** ชุมชนปลายน้ำสามัคคีธรรมพัฒนา
* **12.** ชุมชนปลายน้ำพัฒนา
* **13.** ชุมชนท่าว้า
* **14.** ชุมชนท่าว้าร่วมใจพัฒนา
* **15.** ชุมชนสระเกษร่วมใจพัฒนา
* **16.** ชุมชนคลอง 19 หัวป้อมพัฒนา
* **17.** ชุมชนดอนมะเกลือร่วมใจพัฒนา
* **18.** ชุมชนหนองปรือพัฒนา
* **19.** ชุมชนดอนตะไล้-หนองกระทุ่ม-คันคลอง 20 พัฒนา
* **20.** ชุมชนหนองบอนพัฒนา
* **21.** ชุมชนหลักเมตรพัฒนา

## อ้างอิง

สระแก้ว
ท่าเสด็จ
โดนัทของฉันกับพระจันทร์ไม่เต็มดวง

เป็นซีรีส์มังงะญี่ปุ่นแนวยูริ ที่เขียนและวาดภาพประกอบโดย ชิโอะ อุซุย ได้รับการตีพิมพ์ครั้งแรกในนิตยสารคอมมิคยูริฮิเมะ ของอิจิจินชะ ตั้งแต่เดือนมีนาคม พ.ศ. 2562 ถึงพฤษภาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

## เรื่องย่อ
ในการพยายามทำให้ตัวเองดู "ปกติ" ในสายตาเพื่อน ๆ และเพื่อนร่วมงาน อุโนะ ฮินาโกะ จึงทุ่มเทให้กับการแต่งหน้า แฟชั่น และการตกหลุมรัก แต่แม้เธอจะพยายามอย่างเต็มที่ ความพยายามที่จะสร้างความรักแบบ "ปกติ" กับผู้ชายของเธอก็ยังคงล้มเหลว ความปกติแบบใหม่เกิดขึ้นในรูปแบบของความสัมพันธ์ของเธอกับ ซาโต อาซาฮิ หญิงสาวที่มีเหตุผลซึ่งฮินาโกะทำงานด้วย ขณะเดียวกันเธอก็เริ่มกลัวว่าเธออาจจะต้องอยู่คนเดียวตลอดไป สิ่งที่เริ่มต้นด้วยความเคารพจะค่อย ๆ ขยายไปสู่สิ่งที่ใกล้ชิดมากขึ้น

## การตีพิมพ์
เขียนและวาดภาพโดย ชิโอะ อุซุย *โดนัทของฉันกับพระจันทร์ไม่เต็มดวง* เริ่มตีพิมพ์ในญี่ปุ่นในนิตยสาร*[[คอมมิคยูริฮิเมะ]]* ของสำนักพิมพ์อิจิจินชะตั้งแต่วันที่ 18 มีนาคม พ.ศ. 2562 ถึงวันที่ 18 พฤษภาคม พ.ศ. 2565 และได้รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 4 เล่ม ตั้งแต่เดือนมกราคม พ.ศ. 2563 ถึงเดือนกรกฎาคม พ.ศ. 2565

มังงะเรื่องนี้มีลิขสิทธิ์ในประเทศไทยโดยสำนักพิมพ์ฟีนิกซ์

ในภาษาอังกฤษมังงะมีลิขสิทธิ์โดยสำนักพิมพ์  วางจำหน่ายในอเมริกาเหนือ

## การตอบรับ
ซีรีส์เรื่องนี้ได้รับคำวิจารณ์ในเชิงบวก *[[เครือข่ายข่าวอนิเมะ]]* ให้คะแนน *โดนัทของฉันกับพระจันทร์ไม่เต็มดวง* เล่มที่ 1 และ 2 ด้วยคะแนนโดยรวม A− โดยยกย่องซีรีส์เรื่องนี้ว่าสามารถนำเสนอแนวทางที่ผู้ใหญ่สามารถรับมือกับตัวตนของตนเองได้ ซิลเวอร์แมนกล่าวในบทวิจารณ์เล่มที่ 2 ของเธอว่า *โดนัทของฉันกับพระจันทร์ไม่เต็มดวง* เป็นหนึ่งในผลงานยูริที่มีส่วนที่เหมือนกันกับเรื่อง *[[กระซิบรักเป็นทำนองร้องบอกเธอ]]* ที่ดูเหมือนว่าจะมีตัวเอกที่แสดงสัญญาณของกลุ่มผู้มีความหลากหลายแบบ เอเซ็กชวล หรือเดมิเซ็กชวล แม้จะชื่นชมเรื่องนี้จากมุมมองของการนำเสนอ แต่พวกเขาก็กังวลเกี่ยวกับ "การผนวกรวมระหว่างเรื่องรักร่วมเพศและเรื่องไร้เพศในมังงะเกี่ยวกับตัวละครที่มีความหลากหลายทางเพศ" แต่ก็เปิดใจที่จะดูว่าซีรีส์จะมีความก้าวหน้าอย่างไรกับธีมดังกล่าว

Erica Friedman จาก Yuricon ให้คะแนนรวมเล่มสุดท้าย 10 เต็ม 10 โดยชื่นชมซีรีส์โดยรวมและกล่าวว่า "มังงะเรื่องนี้มีจุดเด่นหลายประการที่ทำให้มังงะเรื่องนี้ดีสำหรับฉัน" – ผู้หญิงในวัยผู้ใหญ่สร้างความสัมพันธ์ที่แตกต่างกันกับผู้หญิงรอบตัว ความสนิทสนมทางอารมณ์ในรูปแบบต่าง ๆ กับผู้หญิงเหล่านั้น และผู้หญิงในวัยผู้ใหญ่ที่หลีกหนีจากข้อจำกัดที่สังคม ครอบครัว และตัวพวกเธอเองกำหนดไว้

## อ้างอิง

## แหล่งข้อมูลอื่น
* 
*เว็บไซต์ทางการสำนักพิมพ์ผู้จัดจำหน่ายฉบับภาษาอังกฤษ Seven Seas Entertainment 
*

หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนววีรคติ
หมวดหมู่:ความหลากหลายทางเพศในอนิเมะและมังงะ
หมวดหมู่:มังงะที่ตีพิมพ์ในปี พ.ศ. 2562
หมวดหมู่:ฟีนิกซ์ (สำนักพิมพ์)
หมวดหมู่:มังงะของสำนักพิมพ์อิจิจินชะ
พอลูร์ (เทศมณฑลรูดอน)

**พอลูร์** () เป็นหมู่บ้านและเมืองหลักในตำบลแจฆีเนโจนูบี อำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน

## ประชากร
จากสำมะโนแห่งชาติ พ.ศ. 2549 หมู่บ้านนี้มีประชากร 1,017 คนใน 202 ครัวเรือน จากนั้นในสำมะโน พ.ศ. 2554 มีประชากรเพิ่มขึ้นเป็น 1,347 คนใน 316 ครัวเรือน และสำมะโนล่าสุดใน พ.ศ. 2559 ระบุประชากรไว้ที่ 1,370 คนใน 360 ครัวเรือน หมู่บ้านนี้เป็นหมู่บ้านที่มีประชากรมากที่สุดในตำบลนี้

## อ้างอิง
อองกิ๋น

**อองกิ๋น**, **อองกิ๋ม** หรือ**องกิ๋น** มีชื่อในภาษาจีนกลางว่า **หวาง ฉี** () ชื่อรอง **ข่งชั่ว** () เป็นขุนพลและขุนนางของรัฐวุยก๊กในยุคสามก๊กของจีน ภายหลังเป็นขุนนางของราชวงศ์จิ้น

## ประวัติ
อองกิ๋นเป็นชาวเมืองตงไหล (東萊郡 *ตงไหลจฺวิ้น*) ซึ่งอยู่ในนครไหลโจว มณฑลชานตงในปัจจุบัน

เดิมอองกิ๋นทำหน้าที่รักษาชายแดนด้านตะวันออกเฉียงเหนือ ในช่วงต้นศักราชเจิ้งฉื่อ (正始; ค.ศ. 240-249) ในรัชสมัยของโจฮองจักรพรรดิลำดับที่ 3 ของวุยก๊ก อองกิ๋นดำรงตำแหน่งเป็นเจ้าเมือง (太守 *ไท่โฉ่ว*) ของเมืองเสฺวียนถู (玄菟郡 *เสฺวียนถูจฺวิ้น*) ต่อมาไม่นานอองกิ๋นได้เข้าร่วมในสงครามกับอาณาจักรโคกูรยอ ในช่วงเวลานี้ อองกิ๋นได้รับคำสั่งจากบู๊ขิวเขียมให้ไปยังอาณาจักรพูยอเพื่อขอเสบียงอาหารให้กองทัพ

ในปี ค.ศ. 247 อองกิ๋นได้รับการแต่งตั้งให้เป็นเจ้าเมืองของเมืองไต้ฟาง (帶方郡 *ไต้ฟางจฺวิ้น*) เพื่อประสานสัมพันธไมตรีกับรัฐวะ (; ประเทศญี่ปุ่นในปัจจุบัน)

ในปี ค.ศ. 263 อองกิ๋นในเวลานั้นดำรงตำแหน่งเป็นเจ้าเมืองของเมืองเทียนซุย (天水郡 *เทียนฉุ่ยจฺวิ้น*) ได้เข้าร่วมในการพิชิตจ๊กก๊กที่เป็นรัฐอริของวุยก๊ก โดยเตงงายให้ส่งอองกิ๋นให้นำกำลังทหารเข้าโจมตีค่ายของเกียงอุยขุนพลจ๊กก๊ก

ในรัชสมัยของจักรพรรดิสุมาเอี๋ยนแห่งราชวงศ์จิ้น อองกิ๋นได้ดำรงตำแหน่งเป็นเจ้าเมืองของเมืองยีหลำ (汝南郡 *หรู่หนานจฺวิ้น*)

## ทายาท
หวาง หมี (王彌) ผู้นำกลุ่มโจรในรัชสมัยจักรพรรดิจิ้นหฺวายตี้แห่งราชวงศ์จิ้นตะวันตก เป็นหลานชายของอองกิ๋น

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฝาง เสฺวียนหลิง (648). *[[จิ้นชู]]*.

หมวดหมู่:ขุนพลของวุยก๊ก
หมวดหมู่:ขุนนางของวุยก๊ก
หมวดหมู่:ข้าราชการในยุคราชวงศ์จิ้น
พอลูร์ (เทศมณฑลมีนอบ)

**พอลูร์** () เป็นหมู่บ้านในตำบลเบมอนี อำเภอซีรีก เทศมณฑลมีนอบ จังหวัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 360 คนใน 69 ครัวเรือน

## อ้างอิง
สัญศาสตร์

**สัญศาสตร์** หรือ **สัญญาณศาสตร์** () คือการศึกษาเชิงระบบเกี่ยวกับกระบวนการแสดงสัญลักษณ์และการสื่อสารความหมาย ในศาสตร์สัญศาสตร์ เครื่องหมายหรือสัญญะ คือสิ่งใดก็ตามที่สื่อความหมายหรือความรู้สึกทั้งโดยเจตนาและไม่ได้ตั้งใจไปยังผู้แปลความสัญลักษณ์

สัญศาสตร์คือกิจกรรม การดำเนินการ หรือกระบวนการใด ๆ ที่เกี่ยวข้องกับเครื่องหมาย เครื่องหมายเหล่านั้นมักจะสื่อสารด้วยภาษาพูด แต่ยังรวมถึงท่าทางหรือรูปแบบภาษาอื่น ๆ เช่น ศิลปะ (ดนตรี ภาพวาด ประติมากรรม เป็นต้น) สัญศาสตร์ร่วมสมัยเป็นสาขาหนึ่งของวิทยาศาสตร์ที่ศึกษาเกี่ยวกับการสร้างความหมาย (ไม่ว่าจะสื่อสารได้หรือไม่ก็ตาม) และความรู้ประเภทต่าง ๆ

ต่างจากภาษาศาสตร์ สัญศาสตร์ยังศึกษาเกี่ยวกับ ระบบสัญญะ (sign system) ที่ไม่ใช่ภาษาด้วย สัญศาสตร์ครอบคลุมการศึกษาเกี่ยวกับการบ่งชี้ การกำหนด ความเหมือน แนวเทียบ อุปมานิทัศน์ นามนัย อุปลักษณ์ สัญลักษณ์ การใช้สัญลักษณ์แสดงนัย และการสื่อสาร

หมวดหมู่:ไซเบอร์เนติกส์
หมวดหมู่:การสื่อสารศึกษา
หมวดหมู่:สัญศาสตร์
หมวดหมู่:บทความที่มีข้อความภาษากรีกโบราณ (ถึง ค.ศ. 1453)
หมวดหมู่:คำศัพท์ภาษาศาสตร์
การเกลื่อนคำ

**การเกลื่อนคำ, คำรื่นหู** หรือ **เสาวพจน์** () เป็นคำหรือสำนวนที่ไม่เป็นพิษเป็นภัย ใช้แทนคำหรือสำนวนที่ถือว่าหยาบคาย หรือสื่อถึงสิ่งที่ไม่พึงประสงค์ การเกลื่อนคำบางคำมีจุดประสงค์เพื่อความบันเทิง ในขณะที่บางคำก็ใช้คำศัพท์ที่ไม่น่าสนใจและไม่เป็นพิษเป็นภัยสำหรับแนวคิดที่ผู้ใช้ต้องการลดความสำคัญลง การเกลื่อนคำมีไว้เพื่อหลีกเลี่ยงความหยาบคายหรืออ้างอิงถึง หัวข้อที่บางคนถือเป็นเรื่องต้องห้าม เช่น ความพิการทางร่างกาย การมีเพศสัมพันธ์ การขับถ่ายของร่างกาย ความเจ็บปวด ความรุนแรง ความเจ็บป่วย หรือความตายในลักษณะสุภาพ

## อ้างอิง

หมวดหมู่:ข้อห้าม
หมวดหมู่:เทคนิคการโฆษณาชวนเชื่อ
หมวดหมู่:ภาพพจน์
หมวดหมู่:การตรวจพิจารณา
เอียวหัว

**เอียวหัว** (เสียชีวิต ค.ศ. 278) มีชื่อในภาษาจีนกลางว่า **หยาง ซิน** () เป็นขุนนางของรัฐวุยก๊กในยุคสามก๊กของจีน ภายหลังเป็นขุนนางของราชวงศ์จิ้น

## ประวัติ
เอียวหัวเป็นชาวเมืองเทียนซุย (天水郡 *เทียนฉุ่ยจฺวิ้น*) ซึ่งปัจจุบันคือนครเทียนฉุ่ย มณฑลกานซู่ในปัจจุบัน เอียวหัวรับราชการในวุยก๊กโดยดำรงตำแหน่งเป็นเจ้าเมือง (太守 *ไท่โฉ่ว*) ของเมืองกิมเสีย (金城郡 *จินเฉิงจฺวิ้น*; อยู่บริเวณอำเภอยฺหวีจง มณฑลกานซู่ในปัจจุบัน)

ในปี ค.ศ. 263 เอียวหัวได้เข้าร่วมในการพิชิตจ๊กก๊กที่เป็นรัฐอริของวุยก๊ก โดยเตงงายให้ส่งเอียวหัวให้นำกำลังทหารของเมืองกิมเสียเข้าโจมตีกานซง (甘松; ทางตะวันออกเฉียงใต้ของอำเภอเตี๋ยปู้ มณฑลกานซู่ในปัจจุบัน) เอียวหัวได้เข้ารบกับเกียงอุย และยึดได้กานซง ต่อมาเอียวหัวได้ติดตามเตงงายในการเข้าโจมตีเมืองอิวกั๋ง (江油郡 *เจียงโหยวจฺวิ้น*)

ในปี ค.ศ. 271 ในรัชสมัยของจักรพรรดิสุมาเอี๋ยนแห่งราชวงศ์จิ้น เอียวหัวได้ดำรงตำแหน่งข้าหลวงมณฑล (刺史 ชื่อฉื่อ) ของมณฑลเลียงจิ๋ว (涼州 *เหลียงโจว*) โดยได้รับสืบทอดตำแหน่งถัดจากคันห่องที่เสียชีวิต

ในปี ค.ศ. 276 ลิ่งหู หง (令狐宏) แห่งเมืองตุ้นหฺวาง (燉煌郡 *ตุ้นหฺวางจฺวิ้น*) ก่อกบฏ เอียวหัวนำกำลังทหารเข้าโจมตีและสังหารลิ่งหู หงได้

ในปี ค.ศ. 278 เอียวหัวนำกำลังทหารเข้ารบกับรั่วหลัวป๋าเหนิง (若羅拔能) ชนเผ่าเซียนเปย์ในกลุ่มของทูฟ่า ชู่จีเหนิง (禿髮樹機能) ที่เมืองอู่เวย์ (武威郡 *อู่เว่ย์จฺวิ้น*)  เอียวหัวพ่ายแพ้และถูกสังหารในที่รบ

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฉาง ฉฺวี (คริสต์ศตวรรษที่ 4). *[[หฺวาหยางกั๋วจื้อ]]*.
* ฝาง เสฺวียนหลิง (648). *[[จิ้นชู]]*.

หมวดหมู่:ขุนนางของวุยก๊ก
หมวดหมู่:ข้าราชการในยุคราชวงศ์จิ้น
หมวดหมู่:บุคคลในยุคราชวงศ์จิ้นที่ถูกสังหารในยุทธการ
พอแยนเดบอดออีรอน

"**พอแยนเดบอดออีรอน**" () เป็นเพลงชาติของสาธารณรัฐอิสลามอิหร่าน ซึ่งได้นำมาใช้ในปี พ.ศ. 2523 หลังจากก่อตั้งสาธารณรัฐอิสลาม ดนตรีประพันธ์โดย Abolghasem Halat และเนื้อเพลงเขียนโดย Abolghasem Halat เพลงชาติดังกล่าวถูกเปลี่ยนแทนในปี พ.ศ. 2533 ด้วยเพลงชาติของสาธารณรัฐอิสลามอิหร่านจนถึงปัจจุบันปัจจุบัน

## คำแปล

**บทที่ 1**

สาธารณรัฐอิสลามได้สถาปนาขึ้น 

จักมอบศรัทธาและปฐพีให้แก่เรา 

ท่ามกลางการปฏิวัติอิหร่านเอย

ที่ซึ่งพระราชวังอันข่มขี่ได้ถูกพลิกคว่ำ 

ภาพพจน์แห่งอนาคตของเราคือบทบาทแห่งความปรารถนาของเรา 

ด้วยพลังอันยั่งยืนของเรานั้นคือศรัทธาและความสามัคคีของเรา 

ผู้อำนวยเราคือฝ่าพระหัตถ์แห่งพระอัลลอฮ์ 

เป็นพระองค์ผู้ทรงนำทางเราไปสู่การรบสู้ครั้งนี้

**ประสานเสียง:**

**ด้วยพระคุณใต้ร่มเงาแห่ง[[อัลกุรอาน|พระคัมภีร์อัลกุรอาน]]** 

**จงเป็นอิหร่านหยัดยืนตราบนานเท่านานเถิด!**

**บทที่ 2**

เสรีภาพเปี่ยมดังดอกไม้เท่าแดนดินเรา 

จักเบ่งบานด้วยเลือดอันบริสุทธิ์ของเรา 

อิหร่านผู้ส่งต่อถึงเพลงชาติเพลงนี้ 

ขอน้อมคารวะนักรบแห่งผืนปิตุภูมิ 

ศาสนาแห่งสาธารณรัฐของเราคือผู้ค้ำจุนและความร่มเย็นของเรา 

ด้วยผลประโยชน์จากความหาญกล้าของเราคืออิสรภาพและความมั่นคงของเรา 

ค่ำคืนอันมืดมิดของความทุกข์ยากได้พ้นจากไปแล้ว 

ดวงตะวันแห่งโชคชะตาของเราจักส่องแสงมาแล้ว

***ประสานเสียง***

## หมายเหตุ


## อ้างอิง


## แหล่งข้อมูลอื่น

* ชีวประวัติของ Abolghasem Halat  Archived   - เปอร์เซีย
* ไฟล์ MIDI

หมวดหมู่:สัญลักษณ์ของประเทศอิหร่าน
หมวดหมู่:อดีตเพลงชาติ
หมวดหมู่:บทความที่มีไมโครฟอร์แมต hAudio
หมวดหมู่:บทความที่มีข้อความภาษาเปอร์เซีย
คำขอวันละข้อจากสาวน้อยเดียวดาย

เป็นซีรีส์มังงะญี่ปุ่นแนวยูริ เขียนและวาดภาพโดย Kashikaze เริ่มตีพิมพ์ในนิตยสาร *[[คอมมิคยูริฮิเมะ]]* ของสำนักพิมพ์อิจิจินชะ ตั้งแต่เดือนตุลาคม พ.ศ. 2562 ถึงเดือนตุลาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์เซนชู

## เรื่องย่อ
แม้ว่าซากุราอิ อายากะ จะเป็นนักเรียนที่เรียนดีมาก แต่ทำข้อสอบได้ไม่ดี ทำให้ไม่ได้รับการรับเข้ามหาวิทยาลัยที่เธอเลือก เมื่อคุณครูประจำชั้นของเธอสัญญาว่าจะแนะนำโรงเรียนที่เธอเลือกให้กับเธอ เพื่อแลกกับการโน้มน้าวฮอนดะ โซระ นักเรียนที่เคยหนีเรียนให้มาโรงเรียน อายากะจึงตกลง อย่างไรก็ตาม หลังจากที่โซระรู้ถึงข้อตกลงของอายากะ เธอก็ตกลงที่จะกลับมาโรงเรียน แต่ก็ต่อเมื่ออายากะช่วยเธอเพียงหนึ่งอย่างทุกวันเท่านั้น

## การตีพิมพ์
เขียนและวาดภาพโดย Kashikaze *คำขอวันละข้อจากสาวน้อยเดียวดาย* เริ่มตีพิมพ์ในญี่ปุ่นในนิตยสาร*[[คอมมิคยูริฮิเมะ]]* ของสำนักพิมพ์อิจิจินชะตั้งแต่วันที่ 18 ตุลาคม พ.ศ. 2562 ถึงวันที่ 18 ตุลาคม พ.ศ. 2565 และได้รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 6 เล่ม ตั้งแต่วันที่ 16 เมษายน พ.ศ. 2563 ถึงวันที่ 16 ธันวาคม พ.ศ. 2565

มังงะมีลิขสิทธิ์ในประเทศไทยโดยสำนักพิมพ์เซนชู

ในภาษาอังกฤษมังงะมีลิขสิทธิ์โดยสำนักพิมพ์ Kodansha USA วางจำหน่ายในอเมริกาเหนือ

## การตอบรับ
Erica Friedman จาก Yuricon ชื่นชมซีรีส์เรื่องนี้ โดยกล่าวในบทวิจารณ์ของเธอสำหรับเล่มที่ 2 ว่า "แม้ว่าเนื้อหาจะดูไร้สาระ ซึ่งในตอนแรกดูเหมือนจะเข้าใกล้สิ่งที่อาจก่อให้เกิดการฝ่าฝืนขอบเขตและความสัมพันธ์ที่ไม่ดีต่อสุขภาพมากกว่าที่ฉันชอบ แต่จริง ๆ แล้วซีรีส์เรื่องนี้กลับอ่อนโยนและน่ารักทีเดียว"

## อ้างอิง

## แหล่งข้อมูลอื่น
* 

หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ความหลากหลายทางเพศในอนิเมะและมังงะ
หมวดหมู่:มังงะที่ตีพิมพ์ในปี พ.ศ. 2562
หมวดหมู่:เซนชู
หมวดหมู่:มังงะของสำนักพิมพ์อิจิจินชะ
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอพยุหะคีรี, อำเภอลาดยาว และ อำเภอโกรกพระ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบรรพตพิสัย, อำเภอเก้าเลี้ยว, อำเภอชุมแสง และอำเภอท่าตะโก

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอหนองบัว, อำเภอไพศาลี, อำเภอตากฟ้า และอำเภอตาคลี

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
ตำบลบ้านสระ

**บ้านสระ** เป็นตำบลในอำเภอสามชุก จังหวัดสุพรรณบุรี เป็นที่ตั้งของวัดลาดสิงห์ที่เป็นที่พักทัพของสมเด็จพระนเรศวรมหาราชและสมเด็จพระเอกาทศรถ ก่อนออกสงครามยุทธหัตถีกับพม่า 

## ที่ตั้งและอาณาเขต
ตำบลบ้านสระ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองผักนาก
* **ทิศตะวันออก** ติดต่อกับตำบลสามชุก และตำบลย่านยาว
* **ทิศใต้** ติดต่อกับตำบลวังหว้า (อำเภอศรีประจันต์) และตำบลหนองสาหร่าย (อำเภอดอนเจดีย์)
* **ทิศตะวันตก** ติดต่อกับตำบลหนองราชวัตร (อำเภอหนองหญ้าไซ)
## การปกครองส่วนภูมิภาค

### การปกครองส่วนภูมิภาค
ตำบลบ้านสระแบ่งพื้นที่การปกครองออกเป็น 10 หมู่บ้าน ได้แก่
* **หมู่ที่ 1** บ้านหนองไผ่
* **หมู่ที่ 2** บ้านสระ
* **หมู่ที่ 3** บ้านหนองหัวรัง
* **หมู่ที่ 4** บ้านสระด่าน
* **หมู่ที่ 5** บ้านลาดสิงห์
* **หมู่ที่ 6** บ้านท่าตาจวง
* **หมู่ที่ 7** บ้านหนองหิน
* **หมู่ที่ 8** บ้านดงโมกข์
* **หมู่ที่ 9** บ้านโพธิ์สุวรรณ
* **หมู่ที่ 10** บ้านหนองขุม

### การปกครองส่วนท้องถิ่น
ตำบลบ้านสระเดิมมีฐานะเป็นสภาตำบลบ้านสระ ในปี พ.ศ. 2517 ต่อมาปี พ.ศ. 2538 สภาตำบลบ้านสระมี 10 หมู่บ้าน พื้นที่ 54.00 ตารางกิโลเมตร ประชากร 5,895 คน และ 1,523 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านสระอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านสระ

## อ้างอิง

บ้านสระ
บ้านสระ
ใบแจ้งหนี้

**ใบแจ้งหนี้** **ใบกำกับสินค้า บัญชีสิ่งของ** หรือ **บัญชีสินค้าพร้อมด้วยราคา** (, bill หรือ tab) เป็นเอกสารทางการค้าที่ผู้ขายออกให้กับผู้ซื้อ มีความเกี่ยวข้องกับธุรกรรมการขาย มีการระบุถึงผลิตภัณฑ์ จำนวน และราคา ที่ตกลงกันไว้ของผลิตภัณฑ์หรือ บริการที่ผู้ขายจัดหาให้แก่ผู้ซื้อ

เงื่อนไขการชำระเงินโดยทั่วไป จะระบุไว้ในใบแจ้งหนี้ สิ่งเหล่านี้อาจระบุว่าผู้ซื้อมีต้องชำระเงินในเวลากี่วันและบางครั้งอาจมีส่วนลดหากชำระเงินก่อนวันครบกำหนด ผู้ซื้ออาจชำระเงินผลิตภัณฑ์หรือบริการที่ระบุไว้ในใบแจ้งหนี้ไปแล้ว เพื่อหลีกเลี่ยงความสับสนและการสื่อสารที่ไม่จำเป็นจากผู้ซื้อถึงผู้ขาย ผู้ขายบางรายจะระบุอย่างชัดเจนด้วยตัวอักษรขนาดใหญ่และตัวพิมพ์ใหญ่บนใบแจ้งหนี้ว่าได้รับการชำระเงินแล้วหรือไม่

## อ้างอิง

หมวดหมู่:คำศัพท์ธุรกิจ
ตำบลหนองผักนาก

**หนองผักนาก** เป็นตำบลในอำเภอสามชุก จังหวัดสุพรรณบุรี  

## ที่ตั้งและอาณาเขต
ตำบลหนองผักนาก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองสะเดา และตำบลกระเสียว
* **ทิศตะวันออก** ติดต่อกับตำบลสามชุก
* **ทิศใต้** ติดต่อกับตำบลบ้านสระ
* **ทิศตะวันตก** ติดต่อกับตำบลหนองราชวัตร และตำบลหนองหญ้าไซ (อำเภอหนองหญ้าไซ)
## การปกครองส่วนภูมิภาค

### การปกครองส่วนภูมิภาค
ตำบลหนองผักนากแบ่งพื้นที่การปกครองออกเป็น 8 หมู่บ้าน ได้แก่
* **หมู่ที่ 1** บ้านหนองไผ่
* **หมู่ที่ 2** บ้านโปร่งแดง
* **หมู่ที่ 3** บ้านสิบแรก
* **หมู่ที่ 4** บ้านหนองโรง
* **หมู่ที่ 5** บ้านหนองผักนาก
* **หมู่ที่ 6** บ้านหนองสังข์ทอง
* **หมู่ที่ 7** บ้านหนองโรง
* **หมู่ที่ 8** บ้านหนองด่าน

### การปกครองส่วนท้องถิ่น
ตำบลหนองผักนากเดิมมีฐานะเป็นสภาตำบลหนองผักนาก ในปี พ.ศ. 2517 ต่อมาปี พ.ศ. 2538 สภาตำบลหนองผักนากมี 8 หมู่บ้าน พื้นที่ 60.55 ตารางกิโลเมตร ประชากร 8,163 คน และ 1,996 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหนองผักนากอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองผักนาก

## อ้างอิง

หนองผักนาก
หนองผักนาก
ไซเบอร์เนติกส์

**ไซเบอร์เนติกส์** () เป็นการศึกษาแบบข้ามสาขาวิชาเกี่ยวกับกระบวนการเชิงวงกลม เช่น ระบบผลป้อนกลับ ซึ่งข้อมูลส่งออกเท่ากับข้อมูลรับเข้าด้วย เกี่ยวข้องกับหลักการทั่วไปที่มีความเกี่ยวข้องในบริบทต่าง ๆ อย่างระบบนิเวศ เทคโนโลยี ชีวภาพ การรู้คิด และระบบสังคม ตลอดจนในกิจกรรมภาคปฏิบัติ เช่น การออกแบบ การเรียนรู้ และ การจัดการ

การข้ามสาขาของไซเบอร์เนติกส์ ทำให้มีการเชื่อมโยงกับสาขาอื่น ๆ จำนวนมาก จึงมีอิทธิพลกว้างไกลและมีการตีความที่หลากหลาย

มีการนิยามไซเบอร์เนติกส์ไว้ในรูปแบบต่าง ๆ ซึ่งสะท้อนถึง "ความอุดมสมบูรณ์ของฐานแนวคิด" คำจำกัดความที่รู้จักกันดีที่สุดนิยามหนึ่งคือคำจำกัดความของนักวิทยาศาสตร์ชาวอเมริกัน นอร์เบิร์ต ไวเนอร์ ซึ่งระบุว่าไซเบอร์เนติกส์คือ "การควบคุมและการสื่อสารในสัตว์และเครื่องจักร" คำจำกัดความในช่วงแรกอีกนิยามหนึ่งในการประชุมไซเบอร์เนติกส์ที่เมซี ซึ่งเข้าว่าไซเบอร์เนติกส์เป็นการศึกษา "กลไกเชิงเหตุและผลแบบวงกลมในระบบทางชีววิทยาและสังคม" มาร์กาเร็ต มีด เน้นย้ำถึงบทบาทของไซเบอร์เนติกส์ในฐานะ "รูปแบบหนึ่งของความคิดแบบข้ามสาขาที่ทำให้สาขาวิชาสามารถสื่อสารกันได้อย่างง่ายดายในภาษาที่ทุกคนสามารถเข้าใจได้"

## อ้างอิง

หมวดหมู่:ระบบอัตโนมัติ
หมวดหมู่:วิทยาศาสตร์และเทคโนโลยีศึกษา
หมวดหมู่:มนุษยนิยมเปลี่ยนผ่าน
หมวดหมู่:ไซเบอร์เนติกส์
บริษัทสาขา

**บริษัทสาขา** หรือ **บริษัทย่อย** (, subsidiary company) หรือ **บริษัทลูก** (daughter company) คือ บริษัทที่มีเจ้าของหรือควบคุมโดยบริษัทอื่น ซึ่งเรียกว่า บริษัทแม่ หรือ บริษัทผู้ถือหุ้น ซึ่งมีอำนาจควบคุมทางกฎหมายและทางการเงินเหนือบริษัท บริษัทสาขาสองแห่งหรือมากกว่านั้นที่อยู่ในเครือบริษัทแม่เดียวกันหรือมีฝ่ายบริหารชุดเดียวกันและควบคุมโดยนิติบุคคลหรือกลุ่มเดียวกันเป็นหลัก เรียกว่า **บริษัทในเครือ** บริษัทสาขาจะต้องปฏิบัติตามกฎหมายของประเทศที่ตนมีสำนักงานใหญ่และจดทะเบียนอยู่ และยังคงรักษาความเป็นผู้นำฝ่ายบริหารของตนเองไว้ด้วย

บริษัทสาขาอาจเป็นบริษัท (โดยปกติมีความจำกัดในการรับผิด) และอาจเป็นของรัฐหรือรัฐวิสาหกิจ ก็ได้ บริษัทในลักษณะนี้เป็นคุณลักษณะทั่วไปในธุรกิจสมัยใหม่ และบริษัทข้ามชาติส่วนใหญ่จัดระเบียบการดำเนินงานของตนในลักษณะนี้ ตัวอย่างของบริษัทผู้ถือหุ้นได้แก่ เบิร์กเชียร์แฮทาเวย์ เจฟเฟอรีส์ไฟแนนเชียลกรุป, เดอะวอลต์ดิสนีย์, วอร์เนอร์บราเธอส์ดิสคัฟเวอรี หรือ ซิตีกรุป ตลอดจนบริษัทที่มุ่งเน้นด้านหนึ่ง เช่น ไอบีเอ็ม, ซีร็อกซ์ และไมโครซอฟท์ บริษัทเหล่านี้และบริษัทอื่น ๆ จัดระเบียบธุรกิจของตนให้เป็นบริษัทสาขาในระดับประเทศและระดับปฏิบัติงาน โดยมักมีบริษัทสาขาอยู่หลายระดับ

## อ้างอิง


หมวดหมู่:ประเภทของหน่วยงานธุรกิจ
หมวดหมู่:แบบจำลองทางธุรกิจ
หมวดหมู่:คำศัพท์ธุรกิจ
หมวดหมู่:องคภาวะตามกฎหมาย
เงินอุดหนุน

**เงินอุดหนุน** (, subvention หรือ government incentive) เป็นประเภทหนึ่งของรายจ่ายของรัฐบาล สำหรับบุคคลและครัวเรือน รวมถึงธุรกิจต่าง ๆ โดยมีเป้าหมายเพื่อรักษาเสถียรภาพของเศรษฐกิจ ช่วยให้มั่นใจได้ว่าแต่ละบุคคลและครัวเรือนจะสามารถดำรงอยู่ได้โดยสามารถเข้าถึงสินค้าและบริการที่จำเป็น พร้อมทั้งเปิดโอกาสให้ธุรกิจต่าง ๆ สามารถดำเนินต่อไปได้และ/หรือแข่งขันได้ เงินอุดหนุนไม่เพียงแต่ส่งเสริมเสถียรภาพทางเศรษฐกิจในระยะยาวเท่านั้น แต่ยังช่วยให้รัฐบาลตอบสนองต่อภาวะเศรษฐกิจรุนแรง ในช่วงภาวะเศรษฐกิจถดถอย หรือตอบสนองต่อภาวะรุนแรงที่ไม่คาดคิด เช่น การระบาดทั่วของโควิด-19

เงินอุดหนุนมีหลากหลายรูปแบบ เช่น รายจ่ายโดยตรงจากรัฐบาล สิ่งจูงใจด้านภาษี เงินกู้แบบผ่อนปรน (soft loan) การพยุงราคา และการจัดหาสินค้าและบริการจากรัฐบาล ตัวอย่างเช่น รัฐบาลอาจแจกจ่ายเงินอุดหนุนโดยตรงให้กับบุคคลและครัวเรือนในช่วงภาวะเศรษฐกิจตกต่ำ เพื่อช่วยให้พลเมืองของตนจ่ายใบแจ้งหนี้และเพื่อกระตุ้นกิจกรรมทางเศรษฐกิจ เงินอุดหนุนทำหน้าที่ช่วยเหลือทางการเงินที่มีประสิทธิผลซึ่งพ้นไปเมื่อเศรษฐกิจประสบความยากลำบากทางเศรษฐกิจ 

## อ้างอิง

หมวดหมู่:นโยบายการคลัง
ตูกุนบูลัก

**ตูกุนบูลัก** () เป็นเมืองสมัยกลางในทิวเขาเตอร์เกสถาน ตั้งอยู่ในบริเวณที่ปัจจุบันคือประเทศอุซเบกิสถานตะวันออกเฉียงใต้ใกล้อุทยานแห่งชาติซามิน ตัวเมืองและตัชบูลัก () สถานที่ในยุคเดียวกัน มีผู้เข้าอาศัยอยู่ตั้งแต่คริสต์ศตวรรษที่ 6 ถึงปลายคริสต์ศตวรรษที่ 10 เมืองนี้ตั้งอยู่ในระดับความสูง  เป็นศูนย์กลางการทำเหมืองและการผลิตเหล็กซึ่งเชื่อมต่อกับเครือข่ายการค้าเส้นทางสายไหม ส่วนหลงเหลือของตูกุนบูลักกินพื้นที่ประมาณ  ซึ่งประกอบด้วยกำแพงอันกว้างขวาง นาขั้นบันได และป้อมปราการ

ตัชบูลักในบริเวณใกล้เคียงค้นพบโดยทีมที่มีไมเคิล ฟราเชตตี นักโบราณคดีชาวอเมริกัน และฟาร์โฮด มักซูดอฟ นักโบราณคดีชาวอุซเบกใน ค.ศ. 2011 ขณะที่ฟราเชตตีกำลังสืบหาชิ้นส่วนเครื่องปั้นดินเผาในพื้นที่นั้นเมื่อ ค.ศ. 2015 เขาได้พบกับเจ้าหน้าที่ป่าไม้ที่อาศัยอยู่ในพื้นที่โดยรอบ ซึ่งแจ้งแก่เขาว่าเห็นเครื่องปั้นดินเผาลักษณะเดียวกันในสวนหลังบ้าน เมื่อตรวจสอบที่ทำฟาร์มของเขาแล้ว ฟราเชตตีก็พบว่าบ้านของเจ้าหน้าที่นั้นสร้างอยู่บนซากส่วนหลงเหลือของป้อมปราการ มีการขุดค้นและสแกนพื้นที่ด้วยไลดาร์ใน ค.ศ. 2022 เผยให้เห็นศูนย์กลางเมืองขนาดใหญ่ หลังจากลงพื้นที่เพิ่มเติมในปีถัดมา จึงมีการตีพิมพ์การค้นพบในวารสาร ''Nature'' เมื่อเดือนตุลาคม ค.ศ. 2024

## อ้างอิง

### บรรณานุกรม

*
*
*
อาเมิด

**อาเมิด** () เป็นหมู่บ้านและชายหาดบนชายฝั่งตะวันออกเฉียงเหนือของเกาะบาหลี ประเทศอินโดนีเซีย ตั้งอยู่ในตำบลอาบัง อำเภอการางาเซิม ชายหาดอาเมิดเป็นแหล่งท่องเที่ยวสำคัญแห่งหนึ่งของเกาะบาหลี และเนื่องด้วยการพัฒนาทางอุตสาหกรรมการท่องเที่ยวอย่างรวดเร็วในพื้นที่ รัฐบาลได้ประกาศพื้นที่อนุรักษ์ขนาด 14 กิโลเมตรตามแนวชายหาดซึ่งกินพื้นที่หาดอาเมิดและหมู่บ้านอื่น ๆ ได้แก่ อาเมิด, เจอเมอลุก (Jemeluk), บูนูตัน (Bunutan), ลีปะฮ์ (Lipah), เลอฮัน (Lehan), เซอลัง (Selang), บายูนิง (Banyuning), อาอัซ (Aas) และ กูซัมบี (Kusambi) ซึ่งอาจเรียกรวมกันด้วยชื่อทางภูมิศาสตร์ว่าเขตชายฝั่งตอนเหนือของคาบสมุทนเซอรายา (Seraya)

ชายหาดส่วนมากในพื้นที่นี้ รวมถึงชายหาดอาเมิด มีหาดทรายเป็นสีดำเนื่องมาจากทรายภูเขาไฟ ด้วยหาดนี้ตั้งอยู่ใกล้กับเขาอากุง ภูเขาไฟที่ใหญ่ที่สุดของบาหลี

ในปี 2017 มีการประกาศให้หาดอาเมิดเป็นเขตอนุรักษ์พันธุ์น้ำเค็ม กินพื้นที่ตั้งแต่กูซัมบี ถึงปันตายีบาตูโกรี (Pantai Batu Kori) ตอนใต้ หรือ เซอรายาตะวันออก ในฐานะส่วนหนึ่งของ "เขตอนุรักษ์พันธุ์น้ำเค็มการางาเซิม" (Karangasem Bali Marine Conservation)

หาดอาเมิดยังเป็นแหล่งดำน้ำยอดนิยมของบาหลี ทั้งการดำน้ำอิสระและการดำน้ำสกูบา โดยที่ใต้น้ำมีสิ่งน่าสนใจ เช่น ซากของเรือ ยูเอสเอที ''ลิเบอร์ตี'' ที่ถูกจมในตูลัมเบิน ห่างไป 12 กิโลเมตรทางเหนือของอาเมิด และ *ซากเรือญี่ปุ่น* ซึ่งได้ชื่อมาจากส้วมบนเรือที่มีสภาพเกือบสมบูรณ์และมีลักษณะเป็นแบบส้วมญี่ปุ่น กระนั้นสัญชาติหรือที่มาที่แท้จริงของเรือนั้นไม่เป็นที่ทราบแน่ชัด ตั้งอยู่ที่ความลึก 6 ถึง 12 เมตรจากชายฝั่ง หรือ 2 ถึง 12 เมตร ตามแหล่งข้อมูลต่าง ๆ

## อ้างอิง

หมวดหมู่:จังหวัดบาหลี
นอสคาพีน

**นอสคาพีน** (อังกฤษ: noscapine, narcotine, nectodon, nospen, anarcotine หรือ (โบราณ) opiane) เป็นแอลคาลอยด์ในกลุ่มเบ็นซิลไอโซควิโนลินของกลุ่มโครงสร้างย่อยพาทาไลด์ไอโซควิโนลีน ซึ่งสามารถแยกได้จากสปีชีส์จำนวนมากในวงศ์ Papaveraceae (วงศ์ฝิ่น) ซึ่งไม่มีผลข้างเคียงที่เกี่ยวข้องกับสารกลุ่มโอปิออยด์ เช่น อาการง่วงซึม ภาวะเคลิ้มสุข หรือการระงับอาการปวด และไม่ทำให้เสพติด นอสคาพีนถูกใช้เพื่อลดหรือระงับอาการไอ

## ทางการแพทย์
นอสคาพีนมักใช้เป็นยาระงับอาการไอ อย่างไรก็ตาม แนวปฏิบัติของประเทศเนเธอร์แลนด์ในปี ค.ศ. 2012 ไม่แนะนำให้ใช้ยานี้กับอาการไอแบบเฉียบพลัน

## ผลข้างเคียง

* คลื่นไส้
* อาเจียน
* ภาวะกล้ามเนื้อสูญเสียการประสานสัมพันธ์
* อาการประสาทหลอน (ทางเสียงและทางการมองเห็น)
* ภาวะความผิดปกติทางเพศทางเพศ
* ต่อมลูกหมากโต
* เบื่ออาหาร
* รูม่านตาขยาย
* เพิ่มอัตราการเต้นของหัวใจ
* อาการสั่นและกล้ามเนื้อกระตุก
* เจ็บหน้าอก
* เพิ่มความตื่นตัว
* สูญเสียการเห็นเป็น 3 มิติ

## การทำปฏิกิริยา
นอสคาพีนอาจเพิ่มผลของสารที่ออกฤทธิ์ต่อศูนย์กลางประสาท เช่นเดียวกับแอลกอฮอล์และยานอนหลับ

ไม่ควรใช้ยานี้ร่วมกับยาในกลุ่ม MAOIs เพราะอาจเกิดผลข้างเคียงที่ไม่ทราบแน่ชัดและอาจถึงแก่ชีวิตได้

ไม่ควรใช้นอสคาพีนร่วมกับวาร์ฟาริน เนื่องจากอาจเพิ่มฤทธิ์ป้องกันการแข็งตัวของเลือดของวาร์ฟารินได้

## ดูเพิ่มเติม

* ยาแก้ไอ
* โคดีอีน; ฟอลโคดีน
* เดกซ์โทรเมธอร์แฟน; ไดเมมอร์แฟน
* ราซีมอร์แฟน; เดกซ์โทรแฟน; เลเวอร์ฟานอล
* บูตามิเรต
* เพนทอกซีวีอีน
* ทิพพิดีน
* โคลเพอราสทีน
* เลโวโคลเพอราสทีน
* นาร์เซียน ซึ่งเป็นโอเปียมอัลคาลอยด์

## เชิงอรรถและรายการอ้างอิง

หมวดหมู่:ECHA InfoCard ID from Wikidata
หมวดหมู่:Drugs with non-standard legal status
หมวดหมู่:ฝิ่น
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอพยุหะคีรี, อำเภอลาดยาว และ อำเภอโกรกพระ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบรรพตพิสัย, อำเภอเก้าเลี้ยว, อำเภอชุมแสง และอำเภอท่าตะโก

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอหนองบัว, อำเภอไพศาลี, อำเภอตากฟ้า และอำเภอตาคลี

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## หมายเหตุ

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
บาตารากูรู

**บาตารากูรู** () หรือชื่ออื่น ๆ ได้แก่ **บัตตารากูรู** (Bhattara Guru; ภัตตรคุรุ), **เดอบาตาบาตารากูรู** (Debata Batara Guru; เทวดาภัตตรคุรุ) หรือ **บาจาราซีวา** (Batara Siwa; ภัตตรศิวะ) เป็นชื่อเรียกพระเป็นเจ้าในศาสนาฮินดูแบบอินโดนีเซียองค์หนึ่ง ชื่อนี้มีที่มาจากภาษาสันสกฤต *ภัตตรกะ* (Bhattaraka) แปลว่า "พระผู้ทรงศักดิ์" ในเอเชียตะวันออกเฉียงใต้มีคติต่อเทพเจ้าองค์นี้ในฐานะคุรุทางจิตวิญญาณ เป็นคุรุองค์แรกแห่งคุรุทั้งปวงในวรรณกรรมฮินดูแบบอินโดนีเซีย ลักษณะคล้ายกันกับปางทักษิณามูรติของพระศิวะในศาสนาฮินดูแบบอนุทวีปอินเดีย กระนั้น บาตารากูรูมีรูปปางที่มากกว่าพระศิวะตามคติฮินดูในเอเชียใต้ เนื่องมาจากการผสานความเชื่อท้องถิ่น ทั้งดวงวิญญาณและวีรชนพื้นถิ่นของอินโดนีเซียเข้าไปผสม ในคติอินโดนีเซีย พระชายาของบาตารากูรูคือพระทุรคา

บ้างอาจถือว่าบาตารากูรูเป็นรูปปางหนึ่งของพระรุทร-ศิวะ ในฐานะพระผู้สร้างในปรัมปราของวรรณกรรมภาษาชวาและภาษาบาหลี คล้ายกันกับคติของพระพรหมในฮินดูแบบอนุทวีปอินเดีย และมีฐานะเป็นพระเป็นเจ้าสูงสุดในคติฮินดูแบบอินโดนีเซีย คล้ายกันกับจูปีเตอร์ในคติชนสมัยโรมันโบราณ

ในปรัมปราวิทยาของเกาะสุมาตรากล่าวถึงบาตารากูรูเป็นพระผู้สร้างโลก และบรรพชนคนแรกของมนุษย์ทั้งปวง ลักษณะคล้ายกับคติเทพเจ้าผู้สร้างโลกในเอเชียกลางและชนพื้นเมืองของอเมริกาเหนือ ส่วนในพื้นที่อื่น ๆ ของอินโดนีเซียอาจถือว่าเทียบเท่าพระศิวะ ในบางพื้นที่ยังอาจถือว่าสูงส่งกว่าพระพรหม พระวิษณุ พระศิวะ และพระพุทธเจ้า ด้วยซ้ำ

## อ้างอิง

หมวดหมู่:ศาสนาฮินดูแบบบาหลี
หมวดหมู่:ศาสนาฮินดูในประเทศอินโดนีเซีย
หมวดหมู่:ปรัมปราวิทยาอินโดนีเซีย
หมวดหมู่:เทพเจ้าฮินดู
หมวดหมู่:พระเป็นเจ้า
ตำบลหนองสะเดา

**หนองสะเดา** เป็นตำบลในอำเภอสามชุก จังหวัดสุพรรณบุรี  

## ที่ตั้งและอาณาเขต
ตำบลหนองสะเดา มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลวังศรีราช (อำเภอเดิมบางนางบวช)
* **ทิศตะวันออก** ติดต่อกับตำบลกระเสียว
* **ทิศใต้** ติดต่อกับตำบลหนองผักนาก
* **ทิศตะวันตก** ติดต่อกับตำบลหนองหญ้าไซ และตำบลหนองโพธิ์ (อำเภอหนองหญ้าไซ)
## การปกครองส่วนภูมิภาค

### การปกครองส่วนภูมิภาค
ตำบลหนองสะเดาแบ่งพื้นที่การปกครองออกเป็น 10 หมู่บ้าน ได้แก่
* **หมู่ที่ 1** บ้านดอนไร่
* **หมู่ที่ 2** บ้านดอนไร่
* **หมู่ที่ 3** บ้านเนินมหาเชษฐ์
* **หมู่ที่ 4** บ้านหนองสะเดาบน
* **หมู่ที่ 5** บ้านหนองสะเดาล่าง
* **หมู่ที่ 6** บ้านสุวรรณตะไล
* **หมู่ที่ 7** บ้านห้วยมะขาม
* **หมู่ที่ 8** บ้านสระยายชี
* **หมู่ที่ 9** บ้านหนองเกตุ
* **หมู่ที่ 10** บ้านทับขุนช้าง

### การปกครองส่วนท้องถิ่น
ตำบลหนองสะเดาเดิมมีฐานะเป็นสภาตำบลหนองสะเดา ในปี พ.ศ. 2517 ต่อมาปี พ.ศ. 2538 สภาตำบลหนองสะเดามี 10 หมู่บ้าน พื้นที่ 43.00 ตารางกิโลเมตร ประชากร 5,449 คน และ 1,409 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหนองสะเดาอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองสะเดา

## อ้างอิง

หนองสะเดา
หนองสะเดา
ฮยัง

***ฮยัง*** (กาวี, ซุนดา, ชวา, บาหลี: Hyang) หรือรูปปริวรรตอักษร **หฺยํ** เป็นรูปแสดงของพระเป็นเจ้าสูงสุดในปรัมปราโบราณของชวาและบาหลีในประเทศอินโดนีเซีย อาจถือว่ามีลักษณะความเป็นพระเจ้าหรือเป็นความเป็นบรรพชน การนับถือบูชาฮยังสาสารถพบได้ในศาสนาพื้นถิ่นของเกาะชวาและเกาะบาหลี ซึ่งรวมทั้ง ซุนดาวีวีตัน หรือศาสนาซุนดา, เกอจาเวิน หรือศาสนาชวาประเภทไม่เป็นเอกเทวนิยม, กาปีตายัน หรือศาสนาชวาประเภทเป็นเอกเทวนิยม และ กามาตีร์ตา หรือศาสนาบาหลี โลกที่ประทับอยู่ของฮยังเรียกว่า *กะฮ์ยังกัน* (Kahyangan) ซึ่งเป็นคำภาษาชวาเก่าแปลว่า "วิมานของฮยัง" ในอีกนับหนึ่งอาจแปลว่า "สวรรค์"

เอกสารภาษาซุนดาเก่า ซังฮยัง ซิกซา กันดัง กาเรอซียัน ระบุถึงฮยังว่าอาจตีความเป็น "อำนาจสูงสุด" เช่นเดียวกับที่ในซุนดาวีวีตันถือว่าฮยังอาจเรียกว่า *ซังฮยังเกอร์ซา* (Sang Hyang Kersa; ซึ่งทรงอำนาจ)

กามาตีร์ตาหรือศาสนาบาหลีบรรยายถึงฮยังว่าเป็นสิ่งทางจิตวิญญาณอันเป็นที่เคารพบูชาซึ่งต้องให้การบูชาที่พิเศษ หรืออาจใช้เป็นชื่อเรียกสิ่งดำรงอยู่ทางจิตวิญญาณที่มีอำนาจเหนือธรรมชาติ โดยแสดงออกในรูปประดุจดวงอาทิตย์ในตวามฝัน ส่วนมากเป็นรูปบุรุษ การมาถึงของฮยังในชีวิตใครก็ตามมีความหมายถึงการได้รับกุศลใหญ่แบะความสุขแก่บุคคลนั้น โดยทั่วไปแล้ว คำว่าฮยังสามารถหมายถึงต้นธารขอบความงดงาม ต้นธารของทุกสิ่ง (หรือ "ผู้สร้าง") หรืออาจเรียกถึงพระเจ้าโดยรวม ๆ

## อ้างอิง

หมวดหมู่:พระเป็นเจ้า
หมวดหมู่:ศาสนาฮินดูแบบบาหลี
หมวดหมู่:ศาสนาในประเทศอินโดนีเซีย
ตำบลวังลึก (อำเภอสามชุก)

**วังลึก** เป็นตำบลในอำเภอสามชุก จังหวัดสุพรรณบุรี  

## ที่ตั้งและอาณาเขต
ตำบลวังลึก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนางบวช และตำบลเขาดิน (อำเภอเดิมบางนางบวช)
* **ทิศตะวันออก** ติดต่อกับตำบลสีบัวทอง (อำเภอแสวงหา จังหวัดอ่างทอง)
* **ทิศใต้** ติดต่อกับตำบลย่านยาว
* **ทิศตะวันตก** ติดต่อกับตำบลสามชุก

## ประวัติ
พื้นที่เดิมเป็นตำบลวังลึก ของอำเภอสามชุก จังหวัดสุพรรณบุรี กับตำบลศาลาทุ่งแฝก อำเภอโพธิ์ทอง จังหวัดอ่างทอง ปี พ.ศ. 2479 พระประชากรบริรักษ์ ผู้ว่าราชการจังหวัดอ่างทอง กับพ.ท.พระเจนกระบวนหัก ผู้ว่าราชการจังหวัดสุพรรณบุรี ได้รับรายงานว่าบางหมู่บ้านในตำบลศาลาทุ่งแฝก อำเภอโพธิ์ทอง ได้แจ้งทางราชการว่าประชาชนติดต่อราชการกับอำเภอสามชุก และจังหวัดสุพรรณบุรีสะดวกกว่าไปติดต่อกับอำเภอโพธิ์ทอง

ปี พ.ศ. 2480 จึงได้เปลี่ยนแปลงเขตจังหวัดอ่างทองกับจังหวัดสุพรรณบุรี โดยโอนพื้นที่หมู่ 2–5 (ในตอนนั้น) จากตำบลศาลาทุ่งแฝก อำเภอโพธิ์ทอง จังหวัดอ่างทอง มาสมทบเข้ากับเขตปกครองของตำบลวังลึก อำเภอสามชุก จังหวัดสุพรรณบุรี โดยได้รับอนุมัติจากพระยาพหลพลพยุหเสนา นายกรัฐมนตรี

## การปกครองส่วนภูมิภาค

### การปกครองส่วนภูมิภาค
ตำบลวังลึกแบ่งพื้นที่การปกครองออกเป็น 15 หมู่บ้าน ได้แก่
* **หมู่ที่ 1** บ้านทุ่งใหญ่
* **หมู่ที่ 2** บ้านทุ่งแฝก
* **หมู่ที่ 3** บ้านหนองน้ำใส
* **หมู่ที่ 4** บ้านบางคาง
* **หมู่ที่ 5** บ้านวังลึก
* **หมู่ที่ 6** บ้านคอตัน
* **หมู่ที่ 7** บ้านท่าเรียบ
* **หมู่ที่ 8** บ้านวังลาน
* **หมู่ที่ 9** บ้านท่ากระพี้
* **หมู่ที่ 10** บ้านทุ่งลานโพธิ์
* **หมู่ที่ 11** บ้านทุ่งแฝก
* **หมู่ที่ 12** บ้านหนองน้ำใส
* **หมู่ที่ 13** บ้านวังจิก
* **หมู่ที่ 14** บ้านท่ากระพี้ตก
* **หมู่ที่ 15** บ้านท่าพิกุล

### การปกครองส่วนท้องถิ่น
ตำบลวังลึกเดิมมีฐานะเป็นสภาตำบลวังลึก ในปี พ.ศ. 2517 ต่อมาปี พ.ศ. 2537 สภาตำบลวังลึกมี 15 หมู่บ้าน พื้นที่ 70.0 ตารางกิโลเมตร ประชากร 12,618 คน และ 3,213 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลวังลึกอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวังลึก

## อ้างอิง

วังลึก
วังลึก
วัฑฒนะแคปปิตอล

**วัฑฒนะแคปปิตอล** (; วฑฺฒนกาพีตาล, ) เป็นตึกระฟ้าความสูง  39 ชั้นในพนมเปญ ประเทศกัมพูชา ของบริษัทวัฒฑนะพร็อปเพอร์ตีส์โดยธนาคารวัฒฑนะ อาคารก่อสร้างระหว่างปี 2009 ถึง 2012 ส่วนใหญ่ของอาคารเปิดใช้งานในปี 2014 และส่วนโรงแรมเปิดให้บริการในปี 2018 อาคารแบ่งออกเป็นสี่ส่วน ได้แก่ วัฒฑนะไลฟ์สไตล์คิวบ์ (Vattanac Lifestyle Cube), วัฒฑนะแคปปิตอลมอลล์ (Vattanac Capital Mall), วัฒฑนะแคปปิตอลออฟฟิซทาวเวอร์ (Vattanac Capital Office Tower) และโรงแรมโรสวูดโฮเทลพนมเปญ

อาคารประกอบไปด้วยส่วนอาคารสำนักงาน, ที่ทำการสำนักงานใหญ่ของธนาคารวัฒฑนะ, โรงแรมโรสวูด, เซอร์วิสด์อะพาร์ตเมนต์, ร้านค้า และบาร์ดาดฟ้าเปิด

ชั้นล่าง ๆ ของอาคารเป็นที่ตั้งของร้านค้าสินค้าหรูหรา และมีพื้นที่จัดแสดงสินค้าหรือจัดนิทรรศการ ร้านค้าหรูหราในพื้นที่นี้ เช่น เอริค ไคเซอร์, ชาทีดับเบิลยูจี, เปอร์เซนต์อาราเบีย, ฮูโกบอส, จิมมีชู, ล็อกซิตาน, โปโล ราล์ฟ ลอเร็น, ทิฟฟานีแอนด์โค เป็นต้น

ชั้น 25 ถึง 39 เป็นที่ตั้งของโรงแรมหรูในเครือโรสวูด เปิดให้บริการในปี 2018 มีขนาด 148 ห้องพัก และ 27 เซอร์วิสด์อะพาร์ตเมนต์ มีสระว่ายน้ำขนาด 20 เมตรบนชั้น 33 และสกายบาร์

อาคารออกแบบโดยทีเอฟพี แฟร์เริลส์ ลักษณะของอาคารได้รับแรงบันดาลใจมาจากรูปมังกร และออกแบบโดยใช้หลักฮวงจุ้ยและลักษณะรูปนาคแบบพื้นถิ่น ควบคุมการก่อสร้างโดยอารูป มีลิฟน์โดยสารความเร็วสูงจำนวน 30 ตัวของบริษัทชินด์เลอร์ และ 2 ตัวของบริษัทคอเนอ

อาคารได้รับการรับรองลีดโกลด์ และชนะรางวัล "การพัฒนาเชิงพาณิชย์ที่ดีที่สุด (เอเชียตะวันออกเฉียงใต้)" ในงานรางวับอสังหาริมทรัพย์เอเชียตะวันออกเฉียงใต้ (South East Asia Property Awards) ประจำปี 2012

## อ้างอิง

## แหล่งข้อมูลอื่น

* 
*Inside Phnom Penh's empty new skyscraper: 'This is only for excellencies'

หมวดหมู่:สิ่งก่อสร้างในพนมเปญ
หมวดหมู่:ตึกระฟ้าในประเทศกัมพูชา
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอโกรกพระ, อำเภอลาดยาว, อำเภอบรรพตพิสัย และอำเภอเก้าเลี้ยว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอชุมแสง, อำเภอหนองบัว, อำเภอท่าตะโก, อำเภอไพศาลี, อำเภอพยุหะคีรี, อำเภอตาคลี และอำเภอตากฟ้า

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
ตำบลสามชุก

**สามชุก** เป็นตำบลหนึ่งในอำเภอสามชุก จังหวัดสุพรรณบุรี เป็นที่ตั้งของตลาดสามชุก 100 ปี และที่ว่าการอำเภอสามชุก และเป็นแหล่งชุมชนของชาวไทยเชื้อสายจีน พื้นที่ทั้งตำบลอยู่ในเขตเทศบาลตำบลสามชุก

## ที่ตั้งและอาณาเขต
ตำบลสามชุกมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลกระเสียว และตำบลนางบวช (อำเภอเดิมบางนางบวช)
* **ทิศตะวันออก** ติดต่อกับตำบลวังลึก
* **ทิศใต้** ติดต่อกับตำบลย่านยาว
* **ทิศตะวันตก** ติดต่อกับตำบลบ้านสระ และตำบลหนองผักนาก
## ประวัติ
ปี พ.ศ. 2499 นายพินิต โพธิพันธุ์ ผู้ว่าราชการจังหวัดสุพรรณบุรี ร่วมกับกำนันตำบลสามชุก ผู้ใหญ่บ้านและผู้นำชุมชน ได้พิจารณาพื้นที่ตำบลสามชุก เป็นพื้นที่ตั้งของศูนย์ราชการอำเภอสามชุก เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลสามชุก ในปี พ.ศ. 2499 

ปี พ.ศ. 2508 สุขาภิบาลสามชุกมีชุมชนค่อนข้างหนาแน่นกระจายเต็มพื้นที่ และมีพื้นที่ใกล้เคียงเป็นพื้นที่ตลาดและมีแนวขตติดต่อกัน นายพัฒน์ บุญยรัตพันธ์ ผู้ว่าราชการจังหวัดสุพรรณบุรี และนายทวี แรงขำ รัฐมนตรีช่วยว่าการกระทรวงมหาดไทย ได้พิจารณาขยายเขตสุขาภิบาล โดยมีพื้นที่บางส่วนของหมู่ 1–6 ของตำบลสามชุก บางส่วนของหมู่ 1,4,6,9 ของตำบลย่านยาว และบางส่วนของหมู่ 8 ของตำบลกระเสียว และต่อมาในปี พ.ศ. 2542 สุขาภิบาลสามชุกได้รับการจัดตั้งขึ้นเป็นเทศบาลตำบล ด้วยผลของกฎหมาย

ปี พ.ศ. 2546 เขตองค์การบริหารส่วนตำบลสามชุกมีพื้นที่ 6 หมู่บ้าน ประชากร 2,831 คน และมี 438 ครัวเรือน บางส่วนอยู่ในเขตเทศบาลตำบลสามชุก โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมองค์การบริหารส่วนตำบลสามชุกเข้ากับเทศบาลตำบลสามชุก ในปี พ.ศ. 2547 ทำให้ตำบลสามชุกอยู่ในเขตเทศบาลตำบลสามชุกทั้งหมด

## อ้างอิง

สามชุก
พระวัชรสัตว์

**วัชรสัตว์** (, Tibetan: རྡོ་རྗེ་སེམས་དཔའ། *Dorje Sempa*, รูปย่อ: རྡོར་སེམས། *Dorsem*) เป็นพระโพธิสัตว์ในคติศาสนาพุทธมหายานและวัชรยาน ที่ปรากฏในวรรณกรรมพุทธมากมาย ในประเด็นหลักของพระสูตรเช่น *[[Mahavairocana Sutra|ไวโรจนาภิสัมโพธิสูตร]]*, *[[Vajrasekhara Sutra|วัชรเศขรสูตร]]* และ ''นวยูหสูตร'' ในพระไตรปิฎกญิงมา และในวรรณกรรมซ็อกเซ็นมากมาย เช่น *[[Kulayarāja Tantra|กุลยราชตันตระ]]* และ *[[The Mirror of the Heart of Vajrasattva|พระสูตรกระจกหทัยพระวัชรสัตว์]]*

ในศาสนาพุทธแบบจีนและชินกง ตามธรรมเนียมมองว่าพระวัชรสัตว์เป็นพระสังฆาจารย์ลำดับที่สอง รองจากพระไวโรจนพุทธเจ้าตามตำนานของคุไคเล่าเรื่องอ้างบันทึกของพระอโมฆวัชระว่า พระนาคารชุนพบพระวัชรสัตย์ในเสาเหล็กแห่งหนึ่งในอินเดียใต้ และประกอบพิธีอภิเษกให้พร้อมส่งมอบคำสอนที่เรียนรู้จากพระไวโรจนะในพระมหาไวโรจนสูตร กระนั้นคุไคไม่ได้กล่าวถึงรายละเอียดใดเกี่ยวกับพระวัชรสัตว์อีก

มนตร์สำคัญขอบพระวัชรสัตว์คือมนตร์ร้อยพยางค์ (หรือ พระคาถาร้อยคำ) ซึ่งปรากฏใน *[[Tattvasaṃgraha Tantra|สรวตถาคต-ตัตตวสังครห์]]* ซึ่งปรากฏหลักฐานเก่าแก่ที่สุดในรูปของบทรวมมนตร์แปลภาษาจีนของพระวัชรโพธิ (ประมาณปี 671–741) จากปี 722

## อ้างอิง

หมวดหมู่:พระโพธิสัตว์
วัดถ้ำเชตวัน

**วัดถ้ำเชตวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสันทะ อำเภอนาน้อย จังหวัดน่าน

วัดถ้ำเชตวัน หรือ **พุทธสถานถ้ำเชตวัน** หรือที่ชาวบ้านเรียกกันว่า **วัดครูบาน้อย** ตั้งวัดเมื่อวันที่ 28 กุมภาพันธ์ พ.ศ. 2566  เป็นสถานที่ที่ ครูบาน้อย ญาณวิไชย เกจิชื่อดังแห่งเมืองน่าน เดินทางเข้าไปปฏิบัติธรรมอยู่ในถ้ำเป็นเวลา 3 ปี 3 เดือน 3 วัน เมื่อราว พ.ศ. 2555–2556 ครูบาน้อย ได้สร้าง พุทธสถานถ้ำเชตวัน จนแล้วเสร็จ ประกอบด้วยเสนาสนะคือ วิหาร ศาลาหลวง กุฏิสงฆ์ พระธาตุทันใจสหลีกู่แก้ว พระพุทธไสยาสน์ ศาลาอาคารพิพิธภัณฑ์ และพระเจ้าทันใจ เป็นต้น 

อาคารมีลักษณะศิลปะล้านนา มีพระมหาธาตุเจดีย์วัดถ้ำเชตวัน พระพุทธไสยาสน์มีความยาว 15 เมตร พระหยกขาว วิหาร ศาลาหลวง หอกลอง หอหลวงเทวดา ถ้ำธรรมชาติ พิพิธภัณฑ์ถ้ำเชตวัน พระธาตุอินทร์แขวน (จำลอง) และเทพทันใจ เป็นต้น ภายในวิหารนประดิษฐานพระพุทธรูปปางมารวิชัยองค์ใหญ่ โถงถ้ำที่มีพระพุทธรูป พระนอน พระทันใจ เจดีย์สีทอง รอยพระพุทธบาท แผ่นศิลาจารึกที่มีอักษรล้านนา (บอกเล่าเรื่องราวการสร้างวัด)

## อ้างอิง

ถ้ำเชตวัน
หมวดหมู่:สิ่งก่อสร้างในอำเภอนาน้อย
วัดเขาสมิง

**วัดเขาสมิง** เป็นวัดราษฎร์สังกัดคณะสงฆ์ฝ่ายธรรมยุติกนิกายตั้งอยู่ในตำบลเขาสมิง อำเภอเขาสมิง จังหวัดตราด

เมื่อ พ.ศ. 2499 พระวินัยบัณฑิต (ถาวร ฐานุตฺตโร) เจ้าอาวาสวัดคิรีวิหาร ได้ออกธุดงค์จนถึงหมู่บ้านชายธง ได้พูดคุยกับนายจุ่ม ซื่อจง ว่าถ้าสร้างวัดสักแห่งคงดี นายจุ่มเห็นดีด้วยจึงได้ถวายที่ดินสร้างวัด วัดเขาสมิงเริ่มก่อสร้างขึ้นเมื่อ พ.ศ. 2508 กว่าจะแล้วเสร็จเมื่อ พ.ศ. 2513 รวมเป็นระยะเวลา 5 ปี ตั้งวัดเมื่อวันที่ 23 เมษายน พ.ศ. 2514 และได้รับพระราชทานวิสุงคามสีมา วันที่ 25 ตุลาคม พ.ศ. 2516 ปัจจุบันมีพระครูศาสนกิจโสภณ หรือหลวงพ่อสำอางค์ เป็นเจ้าอาวาส ที่ชาวบ้านรู้จักในนาม หลวงพ่อเตี้ย ยอดวัตถุมงคลของหลวงพ่อ สำอางค์ เช่น *เสือแกะไม้ขนุน* และ *เทียนสะเดาะเคราะห์ 3 กษัตริย์* 

สิ่งก่อสร้างภายในวัดมีอุโบสถ ด้านในมีพระประธานองค์ใหญ่ อุโมงค์เสือ ชาวบ้านเรียกกันว่า ปู่เสือสมิงมล ภายในมีลักษณะคล้ายถ้ำ มีรูปปั้นเสือตัวใหญ่และตัวเล็ก

## อ้างอิง

เขาสมิง
หมวดหมู่:อำเภอเขาสมิง
วัดหนองบอน (จังหวัดตราด)

**วัดหนองบอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบอน อำเภอบ่อไร่ จังหวัดตราด ปัจจุบันมีพระครูโอภาสสุตาภิมณฑ์ (สว่าง อาสโภ ป.ธ.3) เป็นเจ้าอาวาส

วัดหนองบอน หรือชาวบ้านเรียกว่า **วัดใหญ่** ตั้งวัดเมื่อวันที่ 8 มิถุนายน พ.ศ. 2522 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2535

ภายในวัดมีหอวัฒนธรรมนิทัศน์เหมืองพลอย  ก่อตั้งขึ้นเมื่อ พ.ศ. 2540 มีการจัดนิทรรศการแยกเป็นหัวข้อต่าง ๆ ดังนี้ หินเปลือกโลก แร่ในชีวิตประจำวัน รัตนชาติ แผนคุมการขุดเจาะ การแสดงภาพถ่ายการทำพลอย ห้องไดโนเสาร์ และซากดึกดำบรรพ์ ลักษณะของห้องจัดแสดงนิทรรศการเป็นโถงขนาดใหญ่

## อ้างอิง

หนองบอน
วัดหนองบอน (จังหวัดฉะเชิงเทรา)

**วัดหนองบอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาหินซ้อน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 23 ไร่ 

วัดหนองบอนตั้งเมื่อวันที่ 31 มกราคม พ.ศ. 2528 ผู้บริจาคที่ดินให้สร้างวัด คือนายจันที เชาว์โชติ และผู้มีจิตศรัทธาได้บริจาคเงินซื้อที่ดินถวายวัด ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552

อาคารเสนาสนะประกอบด้วย อุโบสถ กว้าง 7 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก วิหาร กว้าง 4 เมตร ยาว 8 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 ศาลาการเปรียญ กว้าง 14 เมตร ยาว 28 เมตร สร้างเมื่อ พ.ศ. 2524 เป็นอาคารไม้ กุฏิสงฆ์ จำนวน 4 หลัง เป็นอาคารคอนกรีตเสริมเหล็ก ปูชนียวัตถุ ได้แก่ พระประธานประจำอุโบสถ 1 องค์ ขนาดหน้าตักกว้าง 69 นิ้ว สร้างเมื่อ พ.ศ. 2542 พระพุทธรูปโสธรจำลอง 1 องค์ ขนาดหน้าตักกว้าง 29 นิ้ว สร้างเมื่อ พ.ศ. 2523 พระพุทธรูปโสธรจำลอง 1 องค์ ขนาดหน้าตักกว้าง 39 นิ้ว สร้างเมื่อ พ.ศ. 2539 พระพุทธรูปศิลปะอู่ทอง 1 องค์ ขนาดหน้าตักกว้าง 39 นิ้ว สร้างเมื่อ พ.ศ. 2539 วัดยังมีพิพิธภัณฑ์พื้นบ้านวัดหนองบอน โดยมีการจัดแสดงข้าวของเครื่องใช้โบราณ เช่น เกวียนที่ยังสามารถใช้งานได้จริงถึง 5 เล่ม ไม้ซุง เครื่องโม้ เป็นต้น 

## อ้างอิง

หนองบอน
แกลเอ (จังหวัดโฮร์โมซกอน)

**แกลเอ** () เป็นหมู่บ้านในตำบลแจฆีเนโชมอลี อำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน

## ประชากร
จากสำมะโนแห่งชาติ พ.ศ. 2549 หมู่บ้านนี้มีประชากร 1,241 คนใน 271 ครัวเรือน สำมะโนต่อมาใน พ.ศ. 2554 ระบุไว้ที่ 1,206 คนใน 311 ครัวเรือน สำมะโนใน พ.ศ. 2559 ระบุประชากรในหมู่บ้านที่ 1,373 คนใน 387 ครัวเรือน ถือเป็นหมู่บ้านที่มีประชากรมากที่สุดในตำบลนี้

## อ้างอิง
เฉลิมฉาน ยศวิริยะพาณิชย์

**เฉลิมฉาน ยศวิริยะพาณิชย์**  เป็นนักกีฬาขี่ม้าทีมชาติไทย ในประเภทศิลปะบังคับม้า รวมถึงเป็นผู้ดำรงตำแหน่งรองเลขาธิการ และกรรมการฝ่ายพัฒนากีฬา สมาคมกีฬาขี่ม้าแห่งประเทศไทย

## ประวัติ
เฉลิมฉานเป็นบุตรชายคนเล็กของฉายฉานและศุภรัศมิ์ ยศวิริยะพาณิชย์ เขาเริ่มหัดขี่ม้าเมื่ออายุ 5 ขวบ และเรียนขี่ม้าอย่างจริงจังเมื่ออายุ 9 ขวบ โดยมีพันเอก เฟื่องวิชชุ์ อนิรุทธเทวา เป็นครูสอนขี่ม้าคนแรก และภายหลัง เฉลิมฉานได้เป็นผู้ช่วยเลขาธิการสมาคมกีฬาขี่ม้าแห่งประเทศไทย

เฉลิมฉานได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซีย ต่อมา เขาได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซีย

## ม้าสำคัญ
*  **เฟร์นันโด** (Fernando) – เฉลิมฉานใช้ในการแข่งกีฬาขี่ม้าในเอเชียนเกมส์ 1998 ซึ่งเป็นม้าที่เขารักและผูกพันที่สุด
* 22px|border|ไม่ทราบประเทศ **แชนส์** (Chance) – เฉลิมฉานใช้ในการแข่งกีฬาขี่ม้าในเอเชียนเกมส์ 2014

## อ้างอิง

## แหล่งข้อมูลอื่น
* การกลับมาอีกครั้งของการแข่งขันกีฬาขี่ม้า ชิงถ้วยพระราชทาน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา Princess’s Cup Thailand 2022 ครั้งที่ 8 “TOGETHER, WE ARE ONE”
* Princess’s Cup Thailand 2022 ครั้งที่ 8 การกลับมาอีกครั้ง ของการแข่งขันกีฬาขี่ม้า ชิงถ้วยพระราชทาน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
* บทสรุป Meet the Press เอเชียนเกมส์ครั้งที่ 19 ทั้ง 6 รอบ ทัพนักกีฬาไทยตั้งเป้าคว้า 15 เหรียญทอง
* 48 กีฬาฯลุย อชก.19 ประกาศคว้า 15 ทอง บอลชายรอดยาก ชบาแก้วฝันไกลมีลุ้น
* การแข่งขันขี่ม้า Princess’s Cup Thailand 2022 เตรียมจัด 21-27 พ.ย. 65
* 8 ชาติขานรับร่วมชิงชัยศึกขี่ม้าปริ้นเซส คัพ ไทยแลนด์ 21-27 พ.ย. นี้
* ทัพไทย ประกาศคว้า 15 ทอง บทสรุป “มีตเดอะเพรสอช.เกมส์”

หมวดหมู่:นักกีฬาขี่ม้าชายชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ฝึกสอนกีฬาขี่ม้า
หมวดหมู่:นักกีฬาชาวไทย
Estola annulicornis

***Estola annulicornis*** เป็นชนิดของด้วงในวงศ์ Cerambycidae ที่ได้รับการบรรยายโดย Fisher ใน ค.ศ. 1942 ถือเป็นแมลงที่เป็นที่รู้จักจากสาธารณรัฐโดมินิกัน

## อ้างอิง
บอลอแชฮร์ (เทศมณฑลแจฮ์โรม)

**บอลอแชฮร์** () เป็นหมู่บ้านในตำบลแฆฟร์ อำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 680 คนใน 177 ครัวเรือน

## อ้างอิง
บอลอแชฮร์ (เทศมณฑลรูดอน)

**บอลอแชฮร์** () เป็นนครและเมืองหลักในอำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน และยังเป็นเมืองศูนย์กลางของตำบลแจฆีเนโชมอลี

## ประชากร
ตอนที่นครนี้ยังเป็นหมู่บ้านแจฆีนในตำบลแจฆีเนโชมอลี ประชากรจากสำมะโนแห่งชาติ พ.ศ. 2549 มี 491 คนใน 105 ครัวเรือน เมื่อหมู่บ้านนั้นมีชื่อว่าบอลอแชฮร์ สำมะโน พ.ศ. 2554 ระบุประชากรเพิ่มขึ้นเป็น 939 คนใน 231 ครัวเรือน สำมะโนใน พ.ศ. 2559 ระบุประชากรหมู่บ้านที่ 1,277 คนใน 336 ครัวเรือน

ในเดือนกันยายน ค.ศ. 2017 หมู่บ้านบอลอแชฮร์ถูกเลื่อนสถานะเป็นนคร

## อ้างอิง